
Narva Linnavolikogu 19.06.2008. a otsuse nr 222 "Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise 
investeeringuprojekti kaasfinantseeringu kinnitamine" muutmine
1. Asjaolud ja menetluse käik

Narva Linnavolikogu (NLvK) 19.06.2008.a otsusega nr 222 võeti omavalitsusüksusele kohustus osaleda Narva linna veepuhastusjaama ning veevarustus- ja kanalisatsioonisüsteemide rekonstrueeri-mise investeeringuprojektis (AS-i Narva Vesi teostatav veemajandusprojekt "Narva veevarustus- ja kanalisatsioonisüsteemide rekonstrueerimine" – SFOS nr 2.10101.09-112). 
Sama otsusega kinnitati Narva linna kaasfinantseering, mis moodustas 25% projekti abikõlblike kulude eeldatavast maksumusest. Projekti elluviimise käigus ilmnenud asjaolude tõttu on nimetatud otsust muudetud neljal korral (NLvKo 06.08.2009 nr 112; NLvKo 30.06.2010 nr 106; NLvKo 10.02.2011 nr 23; NLvKo 22.03.2012 nr 33). Narva linna poolsete maksete teostamise aluseks on 23.12.2009.a. AS-ga Narva Vesi sõlmitud sihtfinantseerimise leping nr HÕ-20.
AS Narva Vesi on pöördunud Narva Linnavolikogu poole taotlusega suurendada Narva linna osalust projekti rahastamisel (NLvK 05.06.2012 sissetulev nr 2-21/5028). Kaasrahastamisotsust tuleb muuta seetõttu, et projekti realiseerimiseks korraldatud viimases riigihankes esitatud madalaima hinnaga pakkumus ületab oluliselt hankelepingu eeldatavat maksumust suurendades sellega kogu projekti kogumaksumust kallinemise summa võrra. Hankelepingu sõlmimiseks vajatakse täiendavalt 1381781,67 eurot. Arvestades kinnitatud osalusmäärasid kavatsetakse puudu-olev summa katta järgmiselt:
	Rahastaja
	Kallinemine
(EUR)
	Osaluse protsent kallinenud summast

(1,381 milj)


	Kallinemise protsent projekti kogumaksumusest

(44,361 milj)

	Euroopa Komisjoni Ühtekuuluvusfond
	890 415,66
	64,43967828
	2,007197336

	Narva linn
	345 445,41
	24,99999946
	0,778711714

	AS Narva Vesi
	145 920,60
	10,56032226
	0,328937873

	
	
	
	

	Kallinemine kokku
	1 381 781,67
	100%
	3,114846923%


AS Narva Vesi hinnangul on üsna tõenäoline, et Euroopa Komisjon suurendab toetuse summat 28 586 176 miljonilt eurolt 29 476 591,65 miljonile eurole. Euroopa Komisjoni otsus selgub peale projekti rahastamisotsuse muutmistaotluse esitamist. Taotluse esitamise eelduseks on AS Narva Vesi ja Narva linna otsused omaosaluse suurendamise kohta. AS Narva Vesi nõukogu tegi vastava otsuse 04.06.2012.a.
Projekti "Narva linna veevarustus- ja kanalisatsioonisüsteemide rekonstrueerimine" (Narva linna veepuhastusjaama ja Narva linna ühisveevarustus- ja kanalisatsioonitorustike rekonstrueerimine) elluviimine vastab NLvK 26.09.2007.a määrusega nr 36 kinnitatud "Narva linna arengukava 2008- 2021" tegevuskava visiooni 1 "Kaasaegne infrastruktuur tagab narvalastele ja linna külalistele soodsa, turvalise ja mugava elukeskkonna, samuti loob võimalused ettevõtluse arenguks ja selle konku-rentsivõime tõstmiseks" strateegilise eesmärgi 1.3 "Linnaelanikele on tagatud mugavad elutingi-mused" tegevussuuna 1.3.1 "Viia tehniline infrastruktuur vastavusse tänapäeva nõuetega" ülesandele 1.3.1.2 "Veevärgi- ja kanalisatsioonisüsteemi rekonstrueerimine".

Narva linna kaasfinantseerimiskohustuse suurendamine ei eelda "Narva linna arengukava 2008-2021" eelnevat muutmist. Projekti andmed kuuluvad arengukavas (selle tegevuskavas) ajakohastami-sele alles pärast NLvK 19.06.2008.a otsuse nr 222 muutmist.
KOFS § 34 sätestab netovõlakoormuse ülemmäära. Eeldatavalt ei ületata projekti kogumaksumuse suurendamisega võlakoormuse iga-aastaseid piirmäärasid. Käesoleva otsuse vastuvõtmiseks on nõutav Narva Linnavolikogu koosseisu häälteenamus (KOKS § 45 lg 5).
2. Õiguslikud alused

Tulenevalt «Haldusmenetluse seaduse» (HMS) § 68 lg-st 2 ja § 64 lg-st 1, nende koostoimes, ning «Kohaliku omavalitsuse üksuse finantsjuhtimise seaduse» (KOFS) 28 lg-test 2-3, «Riigihangete seaduse» (RHS) § 10 lg 1 p-st 2, «Kohaliku omavalitsuse korralduse seaduse» (KOKS) § 22 lg 1 p-st 8, § 22 lg-st 2, § 10 lg-st 1 ja § 50 lg 1 p-st 2 ning Narva Linnavolikogu 29.06.2000. a määrusega nr 36/16 kinnitatud «Narva linna põhimääruse» p-st 4.4.14 kuulub Narva Linnavolikogu 19.06.2008. a otsuse nr 222 "Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise investeeringuprojekti kaasfinantseeringu kinnitamine" muutmine Narva Linnavolikogu (ainu)pädevusse.

3. Otsus

Muuta Narva Linnavolikogu 19.06.2008. a otsuse nr 222 "Narva linna veepuhastusjaama ning Narva linna veevarustus- ja kanalisatsioonisüsteemide rekonstrueerimise investeerin-guprojekti kaasfinantseeringu kinnitamine" punkti 3 ning sõnastada see järgmiselt:

«3.1. Narva linn tagab aastatel 2009-2015 projekti "Narva linna veepuhastusjaama ja Narva linna veevarustus- ja kanalisatsioonisüsteemide rekonstrueerimiseks" abikõlblike kulude kaasfinant-seeringu 25% ulatuses, kuid kogumaksumuselt mitte üle 11 436 931,60 EUR alljärgnevalt: 
2009.a.

–
      32 834,21 EUR
     
2010.a. 

–
      11 488,03 EUR
     
2011.a 

–
        9 470,42 EUR
  
2012.a 

–        
1  272 428,17 EUR

2013.a. 
–
3  343 754,04 EUR

2014.a 

– 
3  274 140,22 EUR
 
2015.a 

– 
3  492 816,51 EUR.
3.2. Narva linna kaasfinantseerimisotsuse kõrvaltingimusteks on projekti rahastamine Euroopa Komisjoni Ühtekuuluvusfondist toetuse määraga 64,44% summas vähemalt 29 476 591,65 EUR ning AS Narva Vesi kohustus katta omavahendite arvelt 10,56% projekti abikõlbulikest kuludest, kuid mitte vähem kui 4 829 400,59 EUR. 
3.3. Narva Linnavalitsusel korraldada riigihange ja sõlmida laenuleping kaasfinantseeringu katmiseks aastatel 2011-2015 (11 436 931,60 EUR). Laenulepingu allkirjastab linnapea.»
4. Rakendussätted

4.1. Otsus jõustub seaduses sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.

Aleksandr Jefimov

